OpenLLM-France/wikimedia huggingface dataset:
# Eugenia (cràter)

Eugenia és un cràter d'impacte en el planeta Venus de 6 km de diàmetre. Porta el nom d'un antropònim grec, i el seu nom va ser aprovat per la Unió Astronòmica Internacional el 1997.

## Referències

* ↑ «Eugenia». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Esterri

«Esterri» té aquests significats:
# Estrella variable eruptiva

Els estels variables eruptives són una classe d'estels que inclouen diversos tipus d'estels variables. La lluminositat de les variables eruptives varia a causa de violents processos que tenen lloc en la cromosfera i en la corona estel·lar. Aquestes variacions de lluminositat són causades per erupcions i en alguns casos -si l'erupció és de gran entitat- poden provocar l'expulsió de les capes més externes de l'estel cap a l'espai circumdant.
Els diversos tipus de variables eruptives inclouen:
* Estels FU Orionis, sempre embolcallats en una nebulosa formada per les contínues erupcions de l'estel.
* Estels Herbig Ae/Be, embolicats en núvols de gas i pols, podent estar envoltades per un disc circumestel·lar. R Coronae Australis és un estel d'aquesta classe.
* Estrelles T Tauri
* Estels variables Gamma Cassiopeiae, on el material és expulsat a causa de la gran velocitat de rotació de l'estel. Tsih (γ Cassiopeiae) és la representant principal d'aquest grup.
* Estels variables R Coronae Borealis
* Estels variables RS Canum Venaticorum, estels binaris on les dues components estan molt properes. II Pegasi és una variable d'aquesta classe.
* Estels fulgurants, estels de la seqüència principal que presenten flamarades sofrint augments bruscos i impredictibles en la seva lluentor. Proxima Centauri, l'estel més proper al sistema solar, és un estel fulgurant.
* Estels de Wolf-Rayet, on existeix una intensa pèrdua de massa estel·lar associada a forts vents estel·lars. Una de les components de Regor (γ² Velorum) és un estel d'aquestes característiques.
Aquest tipus de variables no han de ser confoses amb les variables cataclísmiques.

## Referències

* ↑ Eruptive variable. The internet Encyclopedia of Science
# Ezequiel Uricoechea

Ezequiel Uricoechea (Bogotà, 10 d'abril de 1834 - Beirut, 28 de juliol de 1880) va ser un lingüista i científic colombià. Fou un dels pioners de la lingüística hispànica i es considera que va ser el primer científic colombià.

## Biografia

Ezequiel Uricoechea era el fill de José María Uricoechea, un dels herois de la guerra d'independència, i de Mariana Rodriguez y Moreno, la neta del reformador del sistema educatiu: Francisco Moreno y Escandón. Ezequiel Uricoechea va engegar els seus estudis de medicina a la Universitat Yale (Estats Units) i després a la Universitat de Gotinga a Alemanya. Durant 3 anys va viatjar per diverses universitats europees per a ampliar i millorar els seus coneixements en filologia, lingüística, humanisme i diverses altres ciències.
El 1857 Uricoechea va tornar a Colòmbia i va ingressar com a professor de química i mineralogia al Col·legi Major de Bogotà. Va fundar el 1875 la Societat de Naturalistes Colombians. El 1880 va emprendre un viatge a Àsia per mor d'aguditzar els seus coneixements sobre diversos dialectes àrabs, però caigué malalt a Damasc. Malgrat el seu trasllat a Beirut per a refer-se en salut va morir en aquella ciutat amb només 46 anys.

## Obres

* Antigüedades neogranadinas (1854)
* Mapoteca colombiana (1860)
* Gramática, vocabulario, catecismo y confesionario de la lengua chibcha, según antiguos manuscritos anónimos e inéditos (1871)
* El alfabeto fonético de la lengua castellana (1872)
* Vocabulario páez-castellano (1877)
* Apéndice a la gramática, catecismo y vocabulario de la lengua goajira escrit amb Rafael Calderón (1878)

## Referències

* ↑ Biografia de l'autor

## Enllaços externs

* Antiguedades Neogranadinas
# Express.js

Express.js o simplement Express, és un entorn de treball per a aplicacions web per al programari Node.js, de codi obert i amb llicència MIT. S'empra per a desenvolupar aplicacions web i APIs. L'autor original va ser TJ Holowaychuk i la primera versió el 2010. Express.js forma part del programari anomenat MEAN, juntament amb MongoDB, Angular.js i Node.js.

## Història

* El 2010, primera versió.
* El 2014, l'empresa StrongLoop adquireix el projecte.
* El 2015, l'empresa IBM absorbeix StrongLoop.
* EL 2016, IBM anuncia que traspassa el projecte a la fundació Node.js

## Referències

* ↑ «Express - Node.js web application framework» (en anglès). http://expressjs.com/.+[Consulta: 13 juny 2017].
* ↑ «What is Express.js?» (en anglès). https://stackoverflow.com.+[Consulta: 13 juny 2017].
* ↑ «Understanding Express.js» (en anglès). https://evanhahn.com.+[Consulta: 13 juny 2017].
* ↑ «Getting Started with Express.js - Course by @bclinkinbeard» (en anglès). https://egghead.io.+[Consulta: 13 juny 2017].
* ↑ «expressjs» (en anglès). 13/06/2017. [Consulta: 13 juny 2017].

## Vegeu també

* Entorn de treball per a aplicacions web
# Fake book

Un fake book és una col·lecció de partitures esquemàtiques per ajudar a un intèrpret a aprendre ràpidament noves cançons. En aquests llibres, cada cançó conté la informació mínima necessària per a poder fer-ne una interpretació lliure: la melodia, els acords, i el text. Els fake books no estan pensats per a principiants, ja que el lector ha de seguir i interpretar una notació escassa, i en general ha de tenir profunda familiaritat amb els acords i aquest tipus de partitura.
Els fake books són una part central de la cultura de la reproducció de la música en públic, particularment en el jazz, degut al seu caràcter improvisatori. Els fake books que contenen estàndards de jazz es coneixen amb el nom de Real Book
# Fake (manga)

Fake (フェイク, Feiku, lit. 'Fals') és una manga creat per Sanami Matoh. El seu gènere és yaoi, un terme japonès per expressar la representació artística, eròtica o romàntica de relacions d'amor homosexual entre homes. És un gènere destinat a les dones. Originalment, fou publicat per l'editorial Seiji Biblos, del 1994 al 2000. Matho arribà a publicar set còmics, també existeix un OVA de la sèrie. A Espanya, el manga fou publicat per Norma editorial el 2005. El 2007 Sanami Matoh va reprendre aquesta obra. L'anomenà Fake: Second Season, apareix publicada a la revista Hug. De moment, no es preveu una edició d'aquesta nova obra a Espanya o en un altre país, només s'ha publicat en Japó.
Fake, protagonitzat per Randy "Ryo" MacLean i Dee Latener, narra la història d'amor i de vida que sorgeix entre dos detectius del departament policial de Nova York. La seva relació es veurà sovint afectada pels diversos casos que resoldran, i pels personatges que aniran prenent protagonisme al llarg dels volums. Veurem el desenvolupament de les seves vides i dels seus sentiments.

## Referències

* ↑ MATHOH, Sanami. Fake 1 (trd. Anabel Espada). Barcelona: Norma Editorial, 2005.
* ↑ «Fake: la secuela» (en castellà). Norma Editorial, 29-06-2007. [Consulta: 16 juliol 2022].
Viccionari
# Estat Lliure de Lippe

L'Estat Lliure de Lippe (en alemany, Freistaat Lippe), amb capital a Detmold, fou un Estat federat alemany integrant de la República de Weimar creat després de l'abolició del Principat de Lippe arran de la revolució alemanya de novembre del 1918.
Un cop acabada la Segona Guerra Mundial es recrea l'Estat de Lippe fins que el gener del 1947 l'administració d'ocupació britànica l'incorporà al nou Estat de Rin del Nord-Westfàlia creat tot just mesos abans.

## Vegeu també

* Estats de la República de Weimar

## Bibliografia

* Erich Kittel: Geschichte des Landes Lippe. Heimatchronik der Kreise Detmold und Lippe. Archiv für Deutsche Heimatpflege, Köln 1957 (Heimatchroniken der Städte und Kreise des Bundesgebietes 18, ZDB-ID 749758-1).
* Wolfgang J. Neumann: Der lippische Staat. Woher er kam – wohin er ging. Neumann, Lemgo 2008, ISBN 978-3-9811814-7-0.
* Margarete Hamer-Prinzessin zur Lippe-Weißenfeld: 275 Jahre Lippe-Weißenfeld. Wanderung vom Land Lippe in die Lausitz, Bd. 1. Sollermann, Leer/Ostfriesland 2009, ISBN 3-938897-30-9.
* Margarete Hamer-Prinzessin zur Lippe-Weißenfeld: 275 Jahre Lippe-Weißenfeld – Wanderung vom Lipper Land über die Niederlausitz in die Oberlausitz. Band 2, Oberlausitzer Verlag Nürnberger, Spitzkunnersdorf 2017, ISBN 978-3-936867-68-8.

## Enllaços externs

* Estat Lliiure de Lippe (en alemany)
* Estats d'Alemanya des del 1918 (anglès)
# Expedició 52

L'Expedició 52 va ser la 52a estada de llarga durada a l'Estació Espacial Internacional. Va començar oficialment el 2 de juny de 2017 10:47 UTC, amb el desacoblament de la Soiuz MS-03. La transferència de comandaments de l'Expedició 51 es va fer l'1 de juny de 2017.
A causa de la decisió de reduir el nombre de cosmonautes russos participants en 2017, només van viatjar dos membres de la tripulació Soiuz MS-04, que va portar la tripulació total de l'EEI a cinc persones. No obstant això, més tard es va decidir que Peggy Whitson es quedaria a bord més temps, transferint-se de l'expedició 51 per mantenir una tripulació completa de sis astronautes durant l'estiu, després de l'arribada de tres membres nous amb la Soiuz MS-05. L'Expedició 51 va finalitzar oficialment el 3 de setembre de 2017 11:47 UTC, amb el desacoblament de la Soiuz MS-04.

## Tripulació

| Posició | Primera Part (1 de juny a juliol de 2017) | Segona Part (Juliol a setembre de 2017) |
| Comandant | Fiódor Iurtxikhin, RSA Cinquè vol espacial | Fiódor Iurtxikhin, RSA Cinquè vol espacial |
| Enginyer del vol 1 | Jack Fischer, NASA Primer vol espacial | Jack Fischer, NASA Primer vol espacial |
| Enginyer del vol 2 | Peggy Whitson, NASA Tercer vol espacial | Peggy Whitson, NASA Tercer vol espacial |
| Enginyer del vol 3 | | Randy Bresnik, NASA Segon vol espacial |
| Enginyer del vol 4 | | Sergey Ryazansky, RSA Segon vol espacial |
| Enginyer del vol 5 | | Paolo Nespoli, ESA Tercer vol espacial |

## Referències

* ↑ Garcia, Mark. «Station Changes Command Before Friday Crew Return». NASA, 01-06-2017. Arxivat de l'original el 16 de juny 2017. [Consulta: 18 juny 2017].
* ↑ Irene Klotz. «NASA, Russia Set Flights for Trimmed-Down Space Station Crew». space.com, 16-11-2016.
* ↑ «Whitson to stay on the ISS for an additional three months». NASASpaceFlight.com, 05-04-2017.
* ↑ Garcia, Mark. «Expedition 51 Duo Undocks and Heads to Earth». NASA, 02-06-2017. [Consulta: 28 febrer 2018].

## Enllaços externs

* Pàgina de la NASA sobre les Expedicions a l'Estació Espacial
# Estany Negre

«Estany Negre» té aquests significats:
A Andorra:
A la Catalunya del Nord:
* Estany Negre (Angostrina), a l'est del Carlit i a l'oest de les Bulloses, en el terme d'Angostrina i Vilanova de les Escaldes, de la comarca de l'Alta Cerdanya
* Estany Negre (Bolquera), en el nord-oest del terme de Bolquera, prop del Llac de la Bollosa, de la comarca de l'Alta Cerdanya
* Estany Negre (Fontpedrosa), a la capçapera del Torrent de Carançà, en el terme de Fontpedrosa, de la comarca del Conflent
* Estany Negre (Porta) o Estany de les Passaderes, en el terme de Porta, de la comarca de l'Alta Cerdanya.
A la Catalunya del Sud:
* Estany Negre (la Vall de Boí) o Estany Negre de Caldes, a la Capçalera de Caldes.
* Estany Negre, Estany Nere, a la capçalera de la Vall de Sant Nicolau (la Vall de Boí). Pertany al municipi d'Espot.
* Estany Negre de Baix, a la Vall de Gerber (Alt Àneu)
* Estany Negre de Cabanes, a la Vall de Cabanes (Alt Àneu)
* Estany Negre de Dalt, a la Vall de Gerber (Alt Àneu)
* Estany Negre de Peguera, a la Vall de Peguera (Espot)
* Estany Negre de Salenques, a la Vall de Salenques (Osca)
# Estratègia (desambiguació)

«Estratègia» té aquests significats:
Viccionari
# Exèrcit d'Alliberament Nacional

«Exèrcit d'Alliberament Nacional» té aquests significats:
* Exèrcit d'Alliberament Nacional (Colòmbia), organització guerrillera de Colòmbia
* Exèrcit d'Alliberament Nacional o Guerrilla de Ñancahuazú, organització guerrillera creada pel Che Guevara en Bolívia que comptava amb seccions a l'Argentina, Xile i el Perú;
* Exèrcit Zapatista d'Alliberament Nacional, organització politicomilitar de Mèxic
* Exèrcit Irlandès d'Alliberament Nacional, organització republicana d'Irlanda del Nord;
* Exèrcit d'Alliberament Nacional (Costa Rica).
* Exèrcit d'Alliberament Nacional (Macedònia del Nord).
# Fabiano Eller dos Santos

Fabiano Eller dos Santos , o simplement Fabiano Eller (nascut el 16 de novembre de 1977 a Linhares) és un exfutbolista brasiler, que va jugar entre d'altres equips a l'Atlètic de Madrid.

## Referències

* ↑ «Zagueiro Fabiano Eller é o novo reforço do Audax Rio» (en portuguès brasiler). Globoesporte, 10-12-2012. [Consulta: 5 febrer 2024].
* ↑ «Zagueiro Fabiano Eller deixa o Inter e vai para o Qatar» (en portuguese). Globoesporte.com. [Consulta: 23 agost 2010].
# Fal·lus

El fal·lus (del llatí phallus i aquest del grec φαλλός) és un penis (sobretot erecte), un objecte en forma de penis, o una imatge que imita un penis.
La paraula "fal·lus" pot referir-se al penis en erecció o a un objecte amb forma de penis, com ara un consolador, o una figureta amb forma de genitals externs masculins utilitzada per a rendir culte a una divinitat. S'associa amb la fertilitat i el poder generatiu, entre altres coses. Aquesta simbologia d'un penis erecte també és un tema recurrent en la psicoanàlisi, com a signe de poder. També té un valor apotropaic de protecció contra l'esterilitat.

## Referències

* ↑ "Definition of phallus in English" Arxivat 2016-09-14 a Wayback Machine. Oxford Dictionaries. Retrieved 16 August 2013.
* ↑ Cógito: De que falo, se é que (é) falo: o significante do poder nas instituições de formação psicanalítica (portuguès)

## Vegeu també

* Atlant (arquitectura)
* Terme (arquitectura)
* Cariàtide
* Herma
* Lingam
* Sheela na gig
* Fal·loteca islandesa
* Afrodit
# Fernando Martínez

«Fernando Martínez» té aquests significats:
* Fernando Martínez i Perales (1967-), un ex futbolista valencià.
* Fernando Martínez Castellano (1942-), un polític valencià.
# Fernando Marçal Oliveira

Fernando Marçal Oliveira (nascut el 19 de febrer de 1989), simplement conegut com a Marçal, és un futbolista professional brasiler que juga per l'Olympique de Lió.

## Enllaços externs

* perfil oficial del Benfica (portuguès)
* Fernando Marçal Oliveira, fitxa a ForaDeJogo
* Marçal, Fitxa a Soccerway
# Filippo Galli

Filippo Galli (Roma, 1783 - París, 3 de juny de 1853) va ser un baix italià.
Va debutar a Nàpols el 1801 com a tenor i va cantar en aquest registre durant deu anys. Arran d'una greu malaltia (1810), va afrontar el registre de baix, encoratjat per Giovanni Paisiello, pel que és un dels cantants més talentosos de la seva generació per a l'extensió, la tècnica de coloratura i ductilitat com a intèrpret, en el gènere còmic i en el seriós.
Va ser el primer Enrico VIII de l'Anna Bolena de Gaetano Donizetti. Però és més recordat per la seva larga col·laboració amb Gioachino Rossini, qui li va escriure els següents papers:
* Batone a L'inganno felice (1812)
* Conte Asdrubale a La pietra del paragone (1812)
* Mustafà a L'italiana in Algeri (1813)
* Selim a Il turco in Italia (1814)
* Duca d'Ordow a Torvaldo e Dorliska (1815)
* Fernando Villabella a La gazza ladra (1817)
* Raimondo a Adele di Lusignano (1819)
* Maometto a Maometto secondo (1820)
* Assur a Semiramide (1823)

## Referències

* ↑ Warrack, John and West, Ewan (1992), The Oxford Dictionary of Opera, 782 pages, ISBN 0-19-869164-5
# Filippo Filangieri

Filippo Filangieri i del Tufo (Nàpols c.1600) fou un militar hispànic d'origen napolità. Governador General de la cavalleria de Nàpols el 1639. Va fer la campanya de Salses el 1639. Rebé un hàbit de Santiago el febrer de 1640. Després les seves 5 companyies de cavalleria s'allotjaren al Principat provocant desordres. Com a resultat de la sublevació, es veié obligat a fugir del Principat. Així, en la invasió de l'exèrcit del Marquès de los Vélez, participà com a Comissari general de la cavalleria del Duc de Sant Jordi. Participà, també, a la batalla de Montjuïc.

## Bibliografia

* Archivo Histórico Nacional, Ordenes militares, Caballeros de Santiago, Exp. 2843
# Falciot de collar incomplet

El falciot de collar incomplet (Streptoprocne biscutata) és una espècie d'ocell de la família dels apòdids (Apodidae) que habita boscos i camp obert de les terres baixes de l'est del Brasil.
Hi ha dues subespècies reconegudes:
* Streptoprocne biscutata biscutata (P. L. Sclater, 1866)
* Streptoprocne biscutata seridoensis (Sick, 1991)

## Referències

* ↑ «Falciot de collar incomplet». Cercaterm. TERMCAT, Centre de Terminologia. Rev. 11 octubre 2024(català)
* ↑ Streptoprocne biscutata (TSN 554941) al web del Sistema Integrat d'Informació Taxonòmica. (anglès)
# Falciot de les palmeres asiàtic

El falciot de les palmeres asiàtic (Cypsiurus balasiensis) és una espècie d'ocell de la família dels apòdids (Apodidae) que habita boscos de palmeres, matoll obert i ciutats de les terres baixes des de l'Índia i Sri Lanka cap a l'est fins al sud-oest de la Xina, i, cap al sud, a través del Sud-est Asiàtic fins Sumatra, Borneo, Java, Bali, Sulawesi i Filipines.
# Federació de Dependents de Catalunya

La Federació de Dependents de Catalunya fou una agrupació sindical promoguda pel CADCI i fundada a Barcelona el 16 de gener de 1921. Pretenia aglutinar les diferents agrupacions de dependents de Catalunya.
En la primera assemblea hi van participar els Centres de Dependents de Lleida, Manresa, Mataró, Reus, Sabadell, Tarragona, Terrassa, Valls, Vic, la Unió Ultramarina i la Lliga de Corredors de Barcelona, també tingué l'adhesió de la Unió de Dependents de Figueres. En fou elegit president Francesc Xavier Casals i Vidal del CADCI i formaven el Comitè Executiu Ignasi Mestres de Sabadell, Josep Llop de Reus, Josep Xuclà de Barcelona, Vicens Vilarasau de Manresa, Francesc Vives de Barcelona i Ramon Marsà de Terrassa.
Les principals reivindicacions de la Federació foren la jornada de 8 hores, no treballar els diumenges i acabar amb l'internat dels dependents del comerç. Després de la constitució celebrà un primer congrés a Reus del 24 a 25 de setembre de 1921 on les ponències presentades apostaven pel sindicalisme reformista. Del 28 al 29 d'octubre de 1922 celebrà el segon congrés a Manresa, on va ser elegit president Josep Ricart i Sala del CADCI. En aquesta assemblea es rebutjà una proposta d'ingrés a la Federación Nacional de Dependientes. Els dies 8 i 9 de setembre de 1923 la Federació celebra una tercera assemblea general a Terrassa. El 1925 se celebra a Lleida una quarta assemblea on es decidiria l'ingrés a la Federació Internacional d'Empleats i Tècnics de la Internacional Sindical d'Amsterdam.
# Federació de Corals de les Illes Balears

Federació de Corals de les Illes Balears (FCIB) és una entitat sense ànim de lucre creada el gener del 2007 a partir d'un procés de renovació de l'antiga Federació de Corals de Mallorca, que va obtenir el Premi 31 de desembre de 1991. Es proposa potenciar el cant coral, fent-lo permeable als canvis permanents dels moviments culturals, sociològics i humanístics de la societat de les Illes Balears. Aquests objectius són bàsicament la formació, promoció, difusió de les nostres balears.

## Enllaços externs

* Pàgina de la FCIB
# Filotes (pare de Parmenió)

Filotes (en llatí Philotas, en grec antic Φιλώτας) fou un general macedoni que va viure al segle iv aC.
Va servir a l'exèrcit d'Alexandre el Gran i va ser el pare de Parmenió, Asandre de Cària i Agató, segons Flavi Arrià. Va ser per tant, l'avi (per part del seu fill Parmenió) del general Filotes, el suposat conspirador contra el rei Alexandre el Gran.

## Referències

* ↑ 1.Philotas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 328
# Farmàcia Guasch

La Casa Guasch i Estalella, amb la Farmàcia Guasch, és un edifici del municipi de Vilafranca del Penedès (Alt Penedès) protegit com a bé cultural d'interès local.
La farmàcia va ser encarregada per Josep Guasch i Estalella a l'arquitecte Santiago Güell i Grau el 1905. El projecte, conservat a l'arxiu de l'Ajuntament de Vilafranca, data del 15 d'abril i va ser aprovat el 10 de maig.

## Descripció

És un edifici entre mitgeres i de dues crugies. Consta de planta baixa i dos pisos amb terrat. La façana presenta una composició simètrica. Al pis principal hi ha un balcó corregut amb dos obertures, al pis superior s'obren tres ulls de bou i l'acabament es fa amb una cornisa ondulada. Es tracta d'una de les obres més representatives del modernisme de Santiago Güell i Grau, tant per l'estructura com per l'ornamentació (motllures, baranes, orles, etc.).

## Referències

* 1 2 3 «Farmàcia Guasch». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].

## Enllaços externs

* Casa Guasch i Estalella, fitxa del catàleg de l'Ajuntament
# Farmàcia Homs

La Farmàcia Homs fou una farmàcia històrica de Gironella que va ser fundada a finals del segle xix per Miquel Homs i Quer, natural de Cardona, el qual va contreure matrimoni amb Dolors Teixidor i Bassacs de Berga, filla dels fundadors de la fàbrica tèxtil de cal Bassacs (Gironella). En l'actualitat l'antiga farmàcia Homs és una espai museïtzat que està al costat de la nova farmàcia Bovet Franch que formen part de la mateixa nissaga dels antics farmacèutics Homs.
La farmàcia s'establí a l'artèria principal de la vila de Gironella on a finals del S. XIX, amb l'arribada del ferrocarril, es va expandir el poble i es van anar obrint comerços i serveis.
La nissaga familiar de farmacèutics d'aquest establiment s'allarga fins als nostres dies: Miquel Homs i Quer va passar el relleu als seus fills, Joan Homs i Teixidor (Gironella, 28 de novembre de 1880-Gironella 26 d'agost de 1911) i Marià Homs i Teixidor.

## Referències

* ↑ Pujol i Ros, Joan. Relacions de parentiu entre nissagues de sanitaris berguedans. Manresa: PAHCS, 2003, p. 181. ISBN 8460784630.
* ↑ «La farmàcia Homs de Gironella es converteix en un autèntic museu de la farmàcia». Tv3/324, 09-11-2006. [Consulta: 6 novembre 2017].
* ↑ Pujol i Ros, Joan. Notes biogràfiques de metges i cirurgians de la vila de Gironella : 1668-1936. Gironella: Associació Cultural El Vilatà, 1992, p. 110.

## Bibliografia

Pujol i Ros, Joan, 2012, MIquel Homs i Quer. Un farmacèutic a l'Alta Muntanya (Cardona 1849 - Gironella 1929) a: Gimbernat. Revista Catalana d'Història de la Medicina i de la Ciència, vol 58, pp. 137-154.
# Farmàcia J. Amadó

La Farmàcia J. Amadó és un edifici historicista de Mollet del Vallès (Vallès Oriental) que forma part de l'Inventari del Patrimoni Arquitectònic de Catalunya.

## Descripció

Consta de planta baixa i dos pisos. La coberta és a dues vessants. Entre les parets mitgeres, s'obre la porta d'accés és de grans dimensions i en desproporció a la resta d'obertures del conjunt.

## Història

El portal d'entrada i el finestral del segon pis, de clara inspiració gòtica, donen a l'edifici una semblança que no s'escau amb el context que l'envolta, però, a la vegada, aquest contrast enriqueix visualment el conjunt urbà de la pl. Prat de la Riba.

## Referències

* 1 2 «Farmàcia J. Amadó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 juliol 2018].

## Enllaços externs

* Farmàcia J. Amadó Arxivat 2016-03-03 a Wayback Machine., fitxa del catàleg de l'Ajuntament
# Fills del sol (pel·lícula)

Fills del sol (persa: خورشید) és una pel·lícula dramàtica iraniana del 2020 coproduïda, coescrita i dirigida per Majid Majidi. Es va presentar en competició al 77è Festival Internacional de Cinema de Venècia, on l'actor infantil Rouhollah Zamani va guanyar el premi Marcello Mastroianni. Va ser seleccionada com a candidata iraniana a la millor pel·lícula internacional a la 93a edició dels Premis Oscars, i va formar part de la llista de quinze pel·lícules. S'ha doblat i subtitulat al català.

## Referències

* ↑ Sharf, Zack. «Venice Film Festival 2020 Full Lineup: Luca Guadagnino, Chloe Zhao, Gia Coppola, and More». IndieWire, 28-07-2020. [Consulta: 28 juliol 2020].
* ↑ «Khorshid». Goita què fan, ara!. [Consulta: 29 maig 2023].